|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 2101 Αθήνα, 17/10/2017

**Δ Ε Λ Τ Ι Ο Τ Υ Π Ο Υ**

Το Εργατικό Κέντρο Αθήνας καλεί την Κυβέρνηση να άρει επειγόντως την άνιση μισθολογική μεταχείριση που επιφυλάσσει σε μία κατηγορία υπαγομένων νέων σε πρόγραμμα μαθητείας στα ΙΕΚ.

Και τούτο διότι με τη δημοσίευση της Υπ. Απόφασης με αριθμ. Κ1/118932 (ΦΕΚ  Β' 2440/18-7-2017), οι σπουδαστές των ΙΕΚ σε πρόγραμμα μαθητείας που υπάγονται σε αυτήν, δικαιούνται τόσο αποζημίωσης (που χρηματοδοτείται από το Ευρωπαϊκό Κοινωνικό Ταμείο και το ελληνικό δημόσιο, στο πλαίσιο του Ε.Π. «ΑΝΑΔΕΔΒΜ» του ΕΣΠΑ 2014-2020) όσο και ασφάλισης, σε αντίθεση με τους μαθητές που είχαν ξεκινήσει πριν από την ΥΑ, οι οποίοι δεν δικαιούνται καμίας αποζημίωσης ούτε ασφάλισης.

Το ΕΚΑ δηλώνει ότι είναι επιτακτική ανάγκη να αποκατασταθεί η ίση μεταχείριση των νέων ανθρώπων των οποίων ο μαθησιακός χρόνος εναλλάσσεται μεταξύ χώρου εργασίας και δομής κατάρτισης, επεκτείνοντας το καθεστώς της αμειβόμενης μαθητείας σε όλους.

**Το Δ.Σ.**